Lene Jensen har erkendt nederlaget og nu har også Mikael Klitgaard sagt, hvad vi har vidst i et stykke tid. Han bliver borgmester i Brønderslev Kommune. - Det er dejligt, lyder den korte melding fra Mikael Klitgaard. - Nu skal vi udvikle kommunen, men først skal vi have sat det rigtige hold. Viceborgmester i kommunen bliver Karsten Frederiksen fra Konservative. - Jeg ser meget frem til det samarbejde, vi skal have, men nu skal vi finde ud af konstitueringen, som jeg tror kommer til at tage nogle dage.
Mikael Klitgaard trækker i arbejdstøjet igen og bliver borgmester i den nye Brønderslev Kommune.